Hutberg (Wołbramecy)

Hutberg je 503 m wysoka hora w gmejnje Wołbramecy w sakskej Hornjej Łužicy.

 Přirodne poměry 
Wyšina leži w sakskim dźělu Łužiskich horow a jich mesogeochorje Zapadne hornjołužiske hory. Ze swojej wysokosću 503 m je 33. najwyši wjeršk Łužiskich horow. Ze zapada na nju bjezposrědnje nawjazuje čěska hora Stráž (460 m) a dale na nju mjezuja hory Jáchym (475 m), Mannsberg (464 m) a Buková hora (512 m). Geologisku podłohu twori dwubłyšćinkaty granodiorit a žiłki dolerita. Najrozšěrjeniši pódowy typ je podzolna bruna póda. Najwjetši dźěl hory słuša k přitočnišću Zebnicy, jenož sewjerowuchodne a wuchodne skłoniny potom k přitočnišću Sprjewje. Cyła hórka słuša tak k přitočnišću Łobja a Sewjerneho morja. Hora je ze šmrěkowym lěsom porosćena, ale na sewjernej skłoninje leža pola a pastwišća. Hutberg leži w krajinoškitnej kónčinje Hornjołužiske hory.

 Turistika 
Runje po statneje hranicy wjedźe módrje markěrowana pućowanska šćežka, kotrejž so při namjeznym přechodźe na sedle mjez Hutbergom a Bukowej horu žołta a zelena šćežka přizamknjetej. Při namjeznym přechodźe steji wot lěta 2018 replika čěskosłowakskeho namjezneho stołpa. Na módrej šćežce juhozapadnje wjerška steji turistiska bawda.

 Galerija 

 Žórła 

 Literatura 

 Wotkazaj 

 Mapy.com: pućowanska karta, Hutberg a wokolina

Kategorija:Hora w Hornjej Łužicy
Kategorija:Hora w Sakskej
Kategorija:Wołbramecy
Kategorija:Hora w Europje
Kategorija:Łužiske hory